
 HOTĂRÂREA nr. 46/ 2022
pentru însuşirea raportului informării şi consultării publicului precum și aprobarea documentaţiei Plan Urbanistic de Detaliu (P.U.D.) “CONSTRUIRE STAȚIE I.T.P.” 

hotărârea a fost aprobată prin vot liber exprimat cu unanimitate de voturi
Consiliul local al Municipiului Lupeni,


Examinând Proiectul de hotărâre nr. 13/ 2022 precum și Raportul de aprobare nr. 1325/ 17 ianuarie 2022 a domnului Lucian Marius Resmeriță, Primar al Municipiului Lupeni prin care propune însuşirea raportului informării şi consultării publicului nr. 1323/ 17 ianuarie 2022 și aprobarea documentaţiei Plan Urbanistic de Detaliu (P.U.D.) “CONSTRUIRE I.T.P.” elaborată de S.C. CONICFORM STUDIO S.R.L. la solicitarea beneficiarului Cîmpeanu Gheorghe-Adrian; 
Văzând Raportul comun nr. 1798/ 19 ianuarie 2022 prezentat de Biroul urbanism și mediu și Compartimentul juridic din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
În conformitate cu prevederile:

- art. 32 alin. (5) lit. „b” și alin. (6), art. 48 alin. (1), art. 56 alin. (1) și art. 57 din Legea nr. 350/ 2001 privind amenajarea teritoriului şi urbanismul, cu modificările și completările ulterioare;

- art. 3, art.12 şi art. 42 din Ordinul nr. 2701/ 2010 privind aprobarea metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism;


Cu respectarea prevederilor Legii nr. 50/ 1991 privind autorizarea executării lucrărilor de construcţii, republicată, cu modificările și completările ulterioare;


Văzând avizele:

- nr. 7037/ AAA/ 01.09.2021 emis de Agenția pentru Protecția Mediului Hunedoara;

- nr. 376664708/ 31.08.2021 emis de Delgaz Grid SA;
- nr. 08680911/ 03/ 09/ 2021 emis de e-distribuție Banat;

- nr. 21.056R/ 13 august 2021 emis de SC APA SERV Valea Jiului SA;

- nr. 122/ 26.08.2021 emis de TELEKOM ROMANIA COMUNICATIONS S.A.;


Ținând cont de avizul favorabil nr. 1624/ 19 ianuarie 2022 al Comisiei Tehnice de Avizare de pe lângă Consiliul local al Municipiului Lupeni;  

În temeiul dispozițiilor art. 129 alin. (2) lit. „c” și „d”, alin. (6) lit. „c”, alin.  (7) lit. „k”, art. 139 alin. (3) lit. „e” și art.196 alin. (1) lit. „a” din O.U.G. nr. 57/2019 privind codul administrativ, cu modificările şi completările ulterioare

H O T Ă R Ă Ş T E


Art. 1 – Consiliul local al Municipiului Lupeni îşi însuşeşte raportul informării şi consultării publicului precum şi punctul de vedere al structurii de specialitate din cadrul autorităţii publice locale prezentat în anexa nr. 1 la hotărâre.
Art. 2 – Se aprobă documentaţia Plan Urbanistic de Detaliu (P.U.D.) “CONSTRUIRE STAȚIE I.T.P.” prezentat în anexa nr. 2 la hotărâre.
Art. 3 – Perioada de valabilitate a documentaţiei Plan Urbanistic de Detaliu (P.U.D.) .) “CONSTRUIRE STAȚIE I.T.P.” aprobată potrivit prevederilor articolului 2 al hotărârii este de 36 de luni.

Art. 4 – Hotărârea poate fi atacată conform prevederilor Legii nr. 554/ 2004 a contenciosului administrativ.


Art. 5 – Hotărârea va fi comunicată Instituţiei Prefectului Judeţului Hunedoara în vederea verificării legalității fiind comunicată Primarului Municipiului Lupeni și solicitantului Cîmpeanu Gheorghe-Adrian, fiind adusă la cunoştinţă publică prin Secretarul Municipiului Lupeni.

Lupeni, 

         
 31 martie 2022
            PREȘEDINTE DE ȘEDINȚĂ   
     CONTRASEMNEAZĂ – SECRETAR  GENERAL                           

               Prof. RODICA CÎMPEAN
                              Jr. MARIUS CLAUDIU BĂLOI

